Inta Brikše

Inta Brikše (dzimusi , mirusi ) bija latviešu pedagoģe un žurnāliste. Latvijas Universitātes profesore, LU Sociālo zinātņu fakultātes dekāne (2000—2009; 2013—2014).

Biogrāfija 
Dzimusi 1956. gadā Aucē. Mācījās Rīgas 49. vidusskolā.
Studēja Latvijas Valsts universitātes Filoloģijas fakultātes Žurnālistikas nodaļā (absolvējusi 1979. gadā), līdztekus strādāja par korespondenti un nodaļas vadītāju laikrakstā "Padomju Jaunatne" (1976—1979). Pēc studiju beigšanas līdz 1981. gadam bija LVU laikraksta "Padomju Students" redaktore, pēc tam — LU Filoloģijas fakultātes Žurnālistikas katedras pasniedzēja (1981—1992), 
 
Filoloģijas fakultātes Komunikācijas un žurnālistikas katedras vadītāja (1992—2000), docente (1992—1993). Papildinājusies Oslo Universitātē (1993—1995) un Dienvidkarolīnas Universitātē (1996).
1994. gadā nesekmīgi kandidēja Rīgas Domes vēlēšanās.

Pēc LU Sociālo zinātņu fakultātes izveides ievēlēta par profesori un jaunizveidotās fakultātes dekāni (2000—2009; 2013—2014).
Līdztekus arī "Preses nama" padomes locekle (2000—2003), pēc tam darbojusies uzņēmuma "Mediju nams" valdē un ekspertu padomē.
Bijusi Baltijas mediju pētnieku asociācijas (Baltic Media Researchers Association) viceprezidente.

2011. gadā kandidēja uz LU rektora amatu, taču netika ievēlēta.

Mirusi 2014. gada 3. novembrī Rīgā. Atvadas notika Latvijas Universitātes Lielajā aulā, apglabāta Rīgas Meža kapos.

Apbalvojumi 
 Atzinības krusts, 4. šķira (2007)

Atsauces 

1956. gadā dzimušie
Aucē dzimušie
2014. gadā mirušie
Latvijas žurnālistes
Latvijas pedagogi
Latvijas Universitātes absolventi
Latvijas Universitātes darbinieki
Atzinības krusta virsnieki